Konrad von zur Mühlen

Konrad Johann Gottwald von zur Mühlen (8. märts (vkj 25. veebruar) 1868 Tallinn – 1. veebruar 1945 Posen) oli baltisakslasest Eesti vaimulik.

Elulugu
Konrad von zur Mühlen sündis Vidruka ja Hardu mõisniku Gottwald von zur Mühleni (1825–1907) ja Anna von Grünewaldti (1837–1914) pojana.

Lõpetas Tallinna Toomkooli. Õppis aastatel 1887–1893 Tartu ülikooli usuteaduskonnas. Lõpetas ülikooli cand. theol. astmega. Oli prooviaastal Tallinnas, Kullamaal ja Raplas. Ordineeriti õpetajaks 10. juunil 1894.

Aastatel 1895–1909 oli ta Järva-Peetri ning 1909–1939 Tallinna Niguliste koguduse õpetaja. 1911–1919 oli ta Konsistooriumi assessor. Esimese maailmasõja ajal oli ta aastail 1915–1917 sundasumisel Siberis, küüditati 1918 Krasnojarskisse. 
Aastatel 1921–1939 oli Konrad von zur Mühlen Saksa praostkonna praost.

Aastal 1919 oli ta Tallinna Toomkooli kuraator. 1921–1939 tegutses Mühlen "Deutsches Kirchenblatti" väljaandjana.

Lahkus aastal 1939 Saksamaale ning suri 1945 Posenis.

Perekond
Konrad von zur Mühlen abiellus 6. märtsil (vkj 22. veebruaril) 1900 Sara von Gernetiga (sünd. 1872), kes oli Seljaküla mõisniku Friedrich von Gerneti (suri 1909) ja Katharina von Grünewaldti tütar. Abielust sündisid:
Anna (sünd. 1901), õde Hamburgis
Margarethe (sünd. 1902), abiellus Rakvere pastori Walter von Holstiga
Bernhard (sünd. 1903), vaimulik
Walter (sünd. 1905)
Hellmut (sünd. 1908)
Ilse (1910–1926)
Werner (sünd. 1912)
Heinz (1914–2005), ajaloolane
Wolf (sünd. 1919)

Esivanemad
Viited:

Tunnustus
Eesti Punase Risti III klassi teenetemärk, 24. veebruar 1938

Vaata ka
zur Mühlen

Viited

Eestimaa aadlikud
Järva-Peetri Püha Peetruse koguduse vaimulikud
Tallinna Niguliste koguduse vaimulikud
Eestimaa konsistooriumi vaimulikud assessorid
Eesti represseeritud isikud
Baltisaksa vaimulikud
Tartu Ülikooli usuteaduskonna vilistlased
Konrad
Eesti Punase Risti III klassi teenetemärgi kavalerid
Sündinud 1868
Surnud 1945